text: Voldsomt vejr gav skybrud og oversvømmelser - men ingen alvorlige uheld
  29 juli 2018 kl. 05.36
  Det voldsomme vejr lørdag gav især i Sønderjylland skybrud flere steder. Trods uvejret er der få meldinger om skader.
  Især Sønderjylland blev ramt af det uvejr, der drev ind over Danmark lørdag.
  Søren Strægaard, vagtchef, Syd- og Sønderjyllands Politi: "Der har været lidt oversvømmelser nogle steder - blandt andet her i kælderen på politigården i Esbjerg, hvor der kom omkring en centimeter vand ind."
  Se mere hos LocalEyes.
  Ved Danmarks Meteorologiske Instituts målestation i Store Jyndevad ved grænsen er der samlet set faldet 47,7 millimeter regn – og heraf faldt 19,4 millimeter på blot en halv time - det er et regulært skybrud.
  Regnvejret gav flere skybrud rundt om i landet og mest regn fik man lokalt i Sønderjylland med over 45 mm nedbør. Bornholm, Hovedstaden og dele af Vendsyssel fik nærmest ingenting. Fejl på målestation i Næstved giver det ejendommelige og fejlagtige nedbørsmønster på Sydsjælland. pic.twitter.com/Bd9Ccf0LYo
  Trods den massive regnmængde flere steder, samt mange lynnedslag, er der i følge politiet ingen meldinger om alvorlige ulykker.
  - Der har været lidt oversvømmelser nogle steder - blandt andet her i kælderen på politigården i Esbjerg, hvor der kom omkring en centimeter vand ind, fortæller vagtchef Søren Strægaard til TV SYD - og så har der været nogle lynnedslag og væltede træer, men heller ikke her er der meldinger om noget alvorligt.
  I Rødekro havde kloakkerne på et tidspunkt svært ved at følge med den megen regn, så der var ovesvømmelse i en viadukt i byen.
  